R O M Â N I A

JUDEŢUL  VASLUI

COMUNA  RAFAILA

P R I M A R

Cod poştal- 737541 – RAFAILA – Telefon/fax: 0235/459274;  e-mail: primrafaila@yahoo.com
	
	
	


DISPOZIȚIA NR. 159/2026
privind stabilirea valorii minime a obligațiilor fiscale restante administrate de Comuna Rafaila, 
pentru includerea contribuabililor persoane fizice și persoane juridice în lista debitorilor
având în vedere referatul nr. 1900 din 23.04.2026 al d-nei Sandu Daniela, prin care propune stabilirea valorii minime a obligațiilor fiscale restante administrate de Comuna Rafaila, pentru includerea contribuabililor persoane fizice și persoane juridice în lista debitorilor;

în conformitate cu prevederile:

a) art. 162 din Legea nr. 207/2015 privind Codul de procedură fiscală cu modificările și completările ulterioare;

b) articolul unic din Hotărârea Guvernului nr. 220/2026 privind aprobarea valorii minime a obligațiilor fiscale restante administrate de organele fiscale locale pentru includerea contribuabililor în lista debitorilor prevăzută la art. 162 alin. (1) din Legea nr. 207/2015 privind Codul de procedură fiscală;

ținând cont de art. 7 alin. (1) și alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;
în temeiul prevederilor art. 155 alin. (1) lit. c), alin. (4) lit. e), art. 196 alin. (1) lit. b) din O.U.G. nr. 57/2019 privind Codul administrativ, cu modificările şi completările ulterioare;
Constantin Fînariu, primar al comunei Rafaila, judeţul Vaslui,

D I S P U N:

Art. 1. Se aprobă valoarea minimă a obligațiilor fiscale restante administrate de Comuna Rafaila, pentru contribuabilii persoane fizice și persoane juridice, pentru includerea în lista prevăzută la art. 162 alin. (1) din Legea nr. 207/2015 privind codul de procedură fiscală, cu modificările și completările ulterioare, după cum urmează:

a) în cazul debitorilor persoane fizice, în cuantum de 1.200 lei (valoare minima din HG);

b) în cazul debitorilor persoane juridice, în cuantum de 5.000 lei (valoare minima din HG).
Art. 2. Lista va fi publicată în Monitorul Oficial Local al Comunei Rafaila, la subeticheta «Alte Documente».

Art. 3. Compartimentul Buget, contabilitate, impozite si taxe, va duce la îndeplinire prevederile prezentei dispoziții.

Art. 4. Prezenta dispoziție, cu caracter individual, poate fi atacată potrivit prevederilor Legii contenciosului administrativ nr. 554/2004, cu modificările și completările ulterioare.


Art. 5. Prezenta dispoziție va fi comunicată, în condiţiile legii, prin grija secretarului general al comunei Rafaila.

P R I M A R,

     Constantin  FÎNARIU             

        







  Contrsemneazã pentru legalitate,

                                                                                  Secretar general al comunei,



      
                                                                    Victoriţa VOICU              
	PROCEDURI OBLIGATORII ULTERIOARE EMITERII DISPOZIȚIEI PRIMARULUI COMUNEI NR. 159/2026

	OPERAȚIUNI EFECTUATE
	Data

ZZ/LL/AN

	1
	2

	Semnarea dispoziției1)
	30/04/2026

	Comunicarea către prefectul județului2)
	08/05/2026

	Aducerea la cunoștință publică3+4)
	30/04/2026

	Comunicarea, numai în cazul celei cu caracter individual3+4)
	30/04/2026

	Dispoziția devine obligatorie5) sau produce efecte juridice6), după caz
	30/04/2026

	Extrase din Ordonanța de urgență a Guvernului nr. 57/2019 privind Codul administrativ:

1) art. 240 alin. (1): „Primarul, ..., prin semnare, învestește cu formulă de autoritate executarea actelor administrative emise ... în exercitarea atribuțiilor care îi revin potrivit legii.”;  
2) art. 197 alin. (1), adaptat: Secretarul general al comunei comunică dispozițiile primarului  comunei prefectului în cel mult 10 zile lucrătoare de la data ... emiterii.;
3) art. 197 alin. (4): „ ... dispozițiile se aduc la cunoștința publică și se comunică, în condițiile legii, prin grija secretarului general al comunei.”;
4) art. 199 alin. (1): „Comunicarea ... dispozițiilor cu caracter individual către persoanele cărora li se adresează se face în cel mult 5 zile de la data comunicării oficiale către prefect.”;
5) art. 198 alin. (1): „... dispozițiile cu caracter normativ devin obligatorii de la data aducerii lor la cunoștință publică.”;
6) art. 199 alin. (2): „ ... dispozițiile cu caracter individual produc efecte juridice de la data comunicării către persoanele cărora li se adresează.”


